**Lindström yrityksenä**

Tekstiilipalveluyritys Lindström vahvistaa asiakkaidensa yrityskuvaa. Lindströmin tarjoamien palveluiden tarkoitus on helpottaa asiakkaan arkea.

Lindström tarjoaa kaikissa toimintamaissaan työvaatepalveluita. Lisäksi Lindström tarjoaa mattopalveluita Latviassa, Liettuassa, Puolassa, Romaniassa, Slovakiassa, Sloveniassa, Tšekissä, Bulgariassa, Unkarissa, Virossa ja Venäjällä. Suomessa palveluvalikoimaan kuuluvat lisäksi hygienia-, teollisuuspyyhe-, ravintolatekstiili-, henkilönsuojain- ja yrityslahjapalvelut. Lindströmiläisiä on lähes 2 400 henkeä Euroopassa ja Aasiassa.

Jatkuva toiminnan kehittäminen ja ympäristökuormituksen pienentäminen ovat osa Lindströmin toimintaa. Lindström on ympäristöystävällisen tekstiilipalvelun edelläkävijä. Tämä perustuu kestäviin ja kierrätettäviin tuotteisiin, tekstiilituotteiden tehokkaaseen käyttöön niiden elinkaaren aikana sekä huolto- ja palveluprosessin materiaalitehokkuuteen.

**Lindströmin Mattopalvelut tarjoavat vaivattoman ja tyylikkään ratkaisun lian pysäyttämiseen**

Lindström Oy:n mattovalikoima kattaa eteismatot, käytävämatot, perinteiset kuramatot sekä yritysilmeen mukaiset ratkaisut. Mattopalvelu huolehtii kaikista mattojen hankintaan ja huoltoon liittyvistä rutiineista, kuten mattotarvekartoituksesta ja sijoittelun suunnittelusta, mattojen hankinnasta, puhtaiden mattojen toimituksesta ja käytettyjen noudosta, säännöllisestä pesusta, laaduntarkastuksesta ja korjauksista, maton uusimisesta ja varastoimisesta tarvittaessa sekä loppuun kuluneiden mattojen hävittämisestä.

Lindströmin asiakaskohtaisesti suunniteltujen design-mattojen avulla voidaan luoda tyylikästä ilmettä yrityksen tiloihin. Matoilla voidaan toistaa yrityksen värejä, kuoseja tai logoa. Myös yksilöllisesti suunniteltujen mattojen toteutus on mahdollista.

Uuden designmalliston suunnittelussa on pyritty luomaan valmis kokonaisuus, josta löytyy hyviä, varmoja ja arvokkaita tuotteita jokaiselle yritykselle.

**Lindström panostaa suunnitteluosaamiseen**

Suomen johtavassa tekstiilipalveluyrityksessä Lindströmissä on oma suunnittelu- ja tuotekehitysosasto, jossa työskentelee vaate- ja tekstiilisten tuotteiden suunnitteluun erikoistuneita suunnittelijoita, työvaatteiden tuotekehitykseen erikoistuneita tuotepäälliköitä, tekstiili-insinööri, mallimestari, tuotekehitysassistentteja sekä graafinen suunnittelija.

Hyvä design yhdistettynä käytännöllisyyteen lisää tuotteen arvoa.

”Esimerkiksi matolla on suuri rooli sisustuksessa. Matto on iso elementti ja yleensä hyvin näkyvällä paikalla. Mattojen kohdalla täytyy erityisesti ottaa huomioon kulutus ja lian näkyvyys”, Lindströmin Brand & Design Manager **Anna-Kaisa Huttunen** sanoo.

Mattoja voidaan hyödyntää monenlaiseen muuhunkin tarkoitukseen kuin vain jalkojen pyyhkimiseen ja lian pysäyttämiseen. Lindströmin matoilla voidaan sisustaa julkista tilaa asiakasyrityksen brändiä tai tilan konseptia vahvistaen tai viestiä missä kerroksessa tai osastolla henkilö liikkuu.

”Design on nykypäivänä kiinteä osa kaikkea arkista toimintaamme, design elää arjessa. Se on mukana joka puolella, eikä ole olemassa tuotetta tai palvelua, jota ei joku olisi suunnitellut. Lindströmin tavoitteena on helpottaa asiakkaidensa arkea ja vahvistaa heidän yrityskuvaansa”, toteaa Anna-Kaisa Huttunen.